《游龙王赠云老》
宋代·释德洪

正中妙叶百怨门，宝镜孤风天下闻。缁州道价直乾坤，毛骨真下延公孙。

杨广山头草木熏，公独深密护灵根。衲子雷动云崩奔，暗中明露泾渭分。

醉李有叟笑脸温，胆大三世一口吞。枯木能花为谁春，春光化为吴山云。

即今住山典刑存，木蛇且无刀斧痕。我游山隈野水濆，松间见之鬓为掀，留我更宿听啼猿。

人间行役膏火煎，公特见戏非诚言。颓纲已坠引手搴，乃欲奔走鞭短辕。

要当努力续烈燄，大兴洞上追曹源。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪名得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信门下，再得度，赐名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。